Die Pos | Sport | Nylies ’n span om mee rekening te hou
22 February 2018 l Die Pos-span/The Post team l Views: 115 l 28 days ago
Die Nylies se spankapteine vir die Bosveld-inter-hoërbyeenkoms is William Mabena en Mart-Marie Kotzee.
Die Bosveld-interhoër is om die draai en atlete slyp hul tande (en strek hul spiere) vir die groot stryd om medaljes.
Die seunsatlete van Hoërskool Nylstroom wat toeskouers gerus kan dophou, is William Mabena (o.19), wat aan die 100 m, 200 m en 400 m sal deelneem. William het vroeër vanjaar die Nylies se rekord vir die 400 m seuns o.19, wat sedert 1979 staan, tydens die interhuisbyeenkoms laat spat.
Daniël Letsebe sal aan die o.19 hoogspring, driesprong en verspring deelneem. Heinrich Steffen neem deel aan die o.14 diskus en gewigstoot en Kenneth Ngobeni (o.16) aan die 800 m en 1 500 m. Abram Kubjane (o.19), maak hom reg vir die 800 m en 1 500 m terwyl Martin Vosloo (o.15) aan die 100 m, 200 m en 100 m-hekkies gaan deelneem.
Die meisiesatlete om dop te hou is Leonette Vosloo (o.17) wat aan die 100 m, 200 m en 400 m sal deelneem. Sy het tydens die kringbyeenkoms die Nylies se baanrekord vir die 100 m verbeter.
Mart-Marie Kotzee (o.19) sal aan die driesprong en hoogspring deelneem, Lunga Makgatulela aan die o.16’s se 800 m en 1 500 m en Anika Holtzhausen neem deel aan die o.14-verspring. Happiness Tlhotse neem in die o.15-ouderdomsgroep deel aan die 100 m en die verspring en Danél Niemann aan die o.16-diskus en -gewigstoot. Danél het ook reeds vanjaar indrukwekkende nuwe rekords opgestel.